Consiliul de Securitate al ONU a adoptat luni prima rezoluţie prin care cere un "armistiţiu imediat" în Războiul din Fâşia Gaza, la peste patru luni de la începutul conflictului dintre Israel şi mişcarea islamistă palestiniană Hamas, în urma atacului terorist de la 7 octombrie, relatează AFP, conform news.ro.
Secretarul general al ONU Antonio Guterres salută acest vot "foarte aşteptat" într-un mesaj postat pe X.
"Consiliul de Securitate al ONU tocmai a adoptat o rezoluţie foatrte aşteptată cu privire la (Războiul din Fâşia) Gaza, (prin) care cere un armistiţiu imediat şi eliberarea imediată şi necondiţionată a tuturor ostaticilor. Această rezoluţie trebuie să fie pusă în aplicare. Un eşec ar fi de neiertat", scrie Antonio Guterres.
Rezoluţia a fost adoptată după ce Statele Unite s-au abţinut de la vot.
Rezoluția, prezentată de cei 10 membri aleși ai consiliului, este susținută de Rusia și China și de Grupul Arab de 22 de națiuni din cadrul Națiunilor Unite, potrivit Sky News.
Înainte de vot, au existat informații potrivit cărora prim-ministrul israelian Benjamin Netanyahu a amenințat că va anula o vizită planificată la Washington dacă americanii nu se opun propunerii.
Vineri, Rusia și China au respins o rezoluție realizată de SUA care ar fi susținut "o încetare a focului imediată" în Gaza.